फिलिम आ आपन किरदार चुने में रिंकू घोष के महारत हासिल बा. इहे कारण ह कि हर फिलिम में रिंकू घोष के काम के गुणगान ज़रूर होला. ‘बिदाई’, ‘बलिदान’, ‘केहू हमसे जीत ना पाई’, ‘सईंया ड्राईवर बीबी खलासी’ आ ‘भईया हमार दयावान’ से ई बात साबित होला कि रिंकू घोष सोचल समुझल रणनीति से आपन किरदार चुनेली. हालांकि रिंकू एह बात से इन्कार करे ली कि ऊ कवनो रणनीति से आपन किरदार चुनेली. कहेली कि बस स्क्रिप्ट पसंद आ जाव त ओह फिल्म में काम करे के सकार लीहिलें.
रिंकू घोष आज भोजपुरी के तमाम बड़का स्टारन का साथे-साथ नयको स्टारन का साथ फिलिम करत बाड़ी. मनोज तिवारी संग ‘अंधा कानून’ प्रदर्शित होखेवाली बा. दिनेश लाल का साथे “रखवाला” के शूटिंग कर के हाल ही में जौनपुर से लवटल बाड़ी. आ अबही रवि किशन संग ‘साली बड़ी सतावेली’ के शूटिंग में व्यस्त बाड़ी.
(शशिकांत सिंह रंजन सिन्हा के रपट)
bho_Deva bho_Deva bho_Deva